[{"text_idx": "#000000", "text": "Elgoibarko 'Zergatik eta zertarako euskaldun?' ekimen berrian, lehen hitzaldi zikloa"}, {"text_idx": "#000001", "text": "Elgoibarren bertako Elgoibarko Izarra euskara elkartea 'Zergatik eta zertarako euskaldun?' ekimena martxan jartzera doa. Pentsamendua eta jakintza lantzeko ekimena da. Lehen urrats bezala, bi hitzaldiko ziklo bat, zeina lehena, Jon Sarasuaren eskutik, aste honetan izango den, ostegunarekin (martxoak 24)."}, {"text_idx": "#000003", "text": "Urtero ziklo bat antolatzeko asmoa dute, eta hauxe da lehena, Jon Sarasua eta Ibai Iztueta hizlariekin, datozen bi ostegunetan, Elgoibarren."}, {"text_idx": "#000005", "text": "Euskal herrigintzak, hainbat arlotan, ekimen eta meritu handiko aroa bizi izan du azken hamarraldi askotan. Badira arrazoiak pentsatzeko ibilbidean behelainoa sartu zaigula, iparra lausotzen duten faktore berriak gurutzatu direla. Horiek apur bat aletu eta galdera baten inguruan jardungo dugu: zein izan daitezke norabide edo ipar baten elementuak? Eta, nolakoa izan daiteke behar dugun erreakzioaren egitura?"}]